stanford-oval/wikipedia huggingface dataset:
Paini kesäolympialaisissa 2024
Mitaliyhteenveto > Miehet > Kreikkalais-roomalainen

| Laji | Kultaa | Hopeaa | Pronssia |
| --- | --- | --- | --- |
| 60 kg   tiedot |  Kenichiro Fumita Japani (JPN) |  Cao Liguo Kiina (CHN) |  Žolaman Šaršenbekov Kirgisia (KGZ)    Ri Se-ung Pohjois-Korea (PRK) |
| 67 kg   tiedot |  Saeid Esmaeili Iran (IRI) |  Parviz Nasibov Ukraina (UKR) |  Həsrət Cəfərov Azerbaidžan (AZE)     Luis Orta Kuuba (CUB) |
| 77 kg   tiedot |  Nao Kusaka Japani (JPN) |  Demeu Žadrajev Kazakstan (KAZ) |  Malkhas Amojan Armenia (ARM)    Akžol Mahmudov Kirgisia (KGZ) |
| 87 kg   tiedot |  Semen Novikov Bulgaria (BUL) |  Alireza Mohmadi Iran (IRI) |  Žan Belenjuk Ukraina (UKR)    Turpal Bisultanov Tanska (DEN) |
| 97 kg   tiedot |  Mohammad Hadi Saravi Iran (IRI) |  Artur Aleksanjan Armenia (ARM) |  Gabriel Rosillo Kuuba (CUB)    Üzür Džuzupbekov Kirgisia (KGZ) |
| 130 kg   tiedot |  Mijaín López Kuuba (CUB) |  Yasmani Acosta Chile (CHI) |  Amin Mirzazadeh Iran (IRI)    Meng Lingzhe Kiina (CHN) |
Mitaliyhteenveto > Miehet > Vapaapaini

| Laji | Kultaa | Hopeaa | Pronssia |
| --- | --- | --- | --- |
| 57 kg   tiedot |  Rei Higuchi Japani (JPN) |  Spencer Lee Yhdysvallat (USA) |  Aman Sehrawat Intia (IND)    Gʻulomjon Abdullayev Uzbekistan (UZB) |
| 65 kg   tiedot |  Kotaro Kiyooka Japani (JPN) |  Rahman Amouzad Iran (IRI) |  Sebastian Rivera Puerto Rico (PUR)    Islam Dudaev Albania (ALB) |
| 74 kg   tiedot |  Razambek Jamalov Uzbekistan (UZB) |  Daichi Takatani Japani (JPN) |  Kyle Dake Yhdysvallat (USA)    Chermen Valiev Albania (ALB) |
| 86 kg   tiedot |  Magomed Ramazanov Bulgaria (BUL) |  Hassan Yazdani Iran (IRI) |  Aaron Brooks Yhdysvallat (USA)    Dauren Kurugliev Kreikka (GRE) |
| 97 kg   tiedot |  Akhmed Tazhudinov Bahrain (BRN) |  Givi Matš’arašvili Georgia (GEO) |  Məhəmmədxan Məhəmmədov Azerbaidžan (AZE)    Amir Ali Azarpira Iran (IRI) |
| 125 kg   tiedot |  Geno Petriašvili Georgia (GEO) |  Amir Hossein Zare Iran (IRI) |  Taha Akgül Turkki (TUR)    Giorgi Meşvildişvili Azerbaidžan (AZE) |
Mitaliyhteenveto > Naiset

| Laji | Kultaa | Hopeaa | Pronssia |
| --- | --- | --- | --- |
| 50 kg   tiedot |  Sarah Hildebrandt Yhdysvallat (USA) |  Yusneylys Guzmán Kuuba (CUB) |  Yui Susaki Japani (JPN)    Feng Ziqi Kiina (CHN) |
| 53 kg   tiedot |  Akari Fujinami Japani (JPN) |  Lucía Yépez Ecuador (ECU) |  Choe Hyo-gyong Pohjois-Korea (PRK)    Pang Qianyu Kiina (CHN) |
| 57 kg   tiedot |  Tsugumi Sakurai Japani (JPN) |  Anastasia Nichita Moldova (MDA) |  Helen Maroulis Yhdysvallat (USA)    Hong Kexin Kiina (CHN) |
| 62 kg   tiedot |  Sakura Motoki Japani (JPN) |  Iryna Koljadenko Ukraina (UKR) |  Aisuluu Tynybekova Kirgisia (KGZ)    Grace Bullen Norja (NOR) |
| 68 kg   tiedot |  Amit Elor Yhdysvallat (USA) |  Meerim Žumanazarova Kirgisia (KGZ) |  Buse Tosun Çavuşoğlu Turkki (TUR)    Nonoka Ozaki Japani (JPN) |
| 76 kg   tiedot |  Yuka Kagami Japani (JPN) |  Kennedy Blades Yhdysvallat (USA) |  Milaimys Marín Kuuba (CUB)    Tatiana Rentería Kolumbia (COL) |
Peter Laviolette

| Peter Laviolette |
| --- | --- |

Henkilötiedot
Syntynyt: 7. joulukuuta 1964 (ikä 59) Franklin, Massachusetts, Yhdysvallat
Kansalaisuus:   Yhdysvallat
Jääkiekkoilija
Seura
Seura:  New York Rangers
Sarja:  NHL
Tehtävä:  päävalmentaja
Valmennusura
Vuodet:  1997–
Seurat:  NHL:  Boston Bruins (apuv.) New York Islanders  Carolina Hurricanes  Philadelphia Flyers  Nashville Predators  Washington Capitals  AHL: Providence Bruins
Peter Laviolette (s. 7. joulukuuta 1964 Franklin, Massachusetts, Yhdysvallat) on yhdysvaltalainen jääkiekkovalmentaja, joka toimii NHL-seura New York Rangersin päävalmentajana.
Laviolette voitti Stanley Cupin Carolina Hurricanesin valmentajana vuonna 2006 ja valmensi Philadelphia Flyersin NHL:n loppuotteluihin vuonna 2010.
Keväällä 2017 Lavioletten valmentama Nashville Predators eteni Stanley Cup finaaleihin. Tammikuussa 2020 hän sai potkut päävalmentajan paikalta Syyskuussa 2020 Washington Capitals nimesi Lavioletten päävalmentajakseen.
Kansainvälisillä kentillä Laviolette on valmentanut Yhdysvaltain jääkiekkomaajoukkuetta maailmanmestaruuskilpailuissa 2004 ja 2005 sekä talviolympialaisissa 2006
Philip Joseph Garrigan

Philip Joseph Garrigan
Philip Joseph Garrigan (8. syyskuuta 1840 – 14. lokakuuta 1919) oli irlantilaissyntyinen yhdysvaltalainen roomalaiskatolinen piispa. Hänet vihittiin papiksi 11. kesäkuuta 1870 ja nimitettiin Sioux Cityn hiippakunnan johtoon 21. maaliskuuta 1902. Piispaksi vihkiminen seurasi 25. toukokuuta. Pääkonsekraattorina toimi Thomas Daniel Beaven, jota avustivat Edward Patrick Allen ja Thomas James Conaty.
Garrigan kuoli 79-vuotiaana virassa.
Opus Dein jäsenyys

Katolinen järjestö Opus Dei koostuu erilaisista jäsenistä:
Jäsenyyden tyypit > Supernumeraarit

Supernumeraarit on ylivoimaisesti suurin jäsenryhmä ja heitä on noin 70% kaikista jäsenistä. Termi "supernumeraari" tulee ylimääräisestä jäsenestä yhteisössä tai organisaatiossa[lähde? ].  He ovat  täysin yhteisöön sitoutuneita maallikkojäseniä mutta eivät ole sitoutuneet elämään selibaatissa ja suurin osa heistä onkin naimisissä olevia naisia ja miehiä. Supernumeraarit tulevat kaikista yhteiskuntaluokista ja ammateista.
Tyypillisesti supernumeraarit ovat naimisissa olevia miehiä ja naisia, joilla on maallinen ura työmaailmassa ja he elävät perhe-elämää perinteisen mallin mukaisesti. Normaalisti supernumeraarit käyttävät osan heidän päivittäisestä ajastaan rukoukseen. Sen lisäksi he osallistuvat säännöllisiin tapaamisiin ja raamattupiireihin ja muuhun hengelliseen toimintaan kuten retriitteihin. Heidän työ- ja perhevelvollisuuksiensa takia he eivät ole samalla tavalla käytettävissä organisaatiossa, kuin sen muut jäsenet mutta yleensä he tukevat Opus Deitä taloudellisesti ja tarjoavat muuta tukea mahdollisuuksiensa mukaan. Toisin kuin muut jäsentyypit, supernumeraarien ei tarvitse elää selibaatissa.
Jäsenyyden tyypit > Numeraarit

numeraarit ovat Opus Dein toiseksi suurin jäsenryhmä ja heitä on noin 20% kaikista jäsenistä. Numeraarit ovat selibaatissa eläviä maallikkojäseniä, jotka asuvat yleensä Opus Dein omissa keskuksissa. "Numerary" on termi tarkoittaa henkilöä, joka on osa organisaation pysyvää henkilöstöä[lähde? ].
Sekä miehet ja naiset voivat tulla prelatuurin numeraareiksi, mutta heidän keskukset ovat täysin eristetty toisistaan ja mies- ja naisnumeraarien välillä on vain minimaalinen yhteys. Numerarien on elettävä selibaatissa. Yleensä heillä on täysin normaali ammatti ja työura ja he antavat suurimman osan tuloistaan organisaatiolle. Vuoden 1982 sääntöjen mukaan potentiaalisten numeraarien normaalissa tapauksessa kuuluu omata akateeminen tutkinto tai vastaava ammatillinen taso tai ainakin pyrkiä saavuttamaan sellainen päästyään jäseneksi.
Jäsenyyden tyypit > Papit

Papit Opus Deissä tekee 2% jäsenistä He ovat aina olleet miespuolisia numeriaareja ja ovat yleensä eläneet maallikkojäsenenä useita vuosia, ennen papiksi vihkimistä. Papiksi vihkimisessään heidät liitetään myös Pyhän Ristin ja Opus Dein Henkilö Prelatuuria eli  Prelaatista tulee heidän piispa. Opus Dein papit noudattavat samoja harjoitteita, kuin numeraarijäsenet ja assosiaatit mukaan lukien Opus Dein keskuksessa eläminen.
Pyhän ristin pappisyhteisö on virallinen osa Opus Deitä eli ei siitä erillinen osa. Osa pappisyhteisöstä koostuu Opus Dein prelatuurin pappeista. Muut sen jäsenet ovat perinteisiä hiippakuntien pappeja eli ovat hiippakunnan piispojen alaisuudessa. Teknisesti ottaen tällaiset hiippakuntien papit eivät ole "liittyneet" Opus Dei-jäseniksi, vaikka ne ovat liittyneet pappisyhteisöön, joka on tiiviisti sidoksissa Opus Deihin.
Jäsenyyden tyypit > Numeraariavustajat

Numeraariavustajat ovat naimattomia, naispuolisia Opus Dein jäseniä. Kuten numeraarit he elävät erityisissä Opus Dein keskuksissa. Toisin kuin numeraarit (jotka voivat olla miehiä tai naisia), numeraariavustajilla ei ole työpaikkoja keskusten ulkopuolella. Sen sijaan, heidän työelämänsä on omistettu keskusten tarpeiden ja kodinhoitamiseen. Numeraariavustajan on elettävä selibaatissa.
Jäsenyyden tyypit > Assosiaatit

Assosiaatit ovat naimattomia, selibaatissa eläviä jäseniä, joilla tyypillisesti on perhe- tai ammatillisia velvoitteita. Toisin kuin numerariaarit ja numeraariavustajia, assosiaatit eivät asu Opus Dein keskuksissa.
Opus Dein säännöt sanovat assosiaateista näin (epävirallinen suomennos):
Niitä maallikkouskovaisia, jotka antautuvat koko elämällään Herralle eläen apostolisessa selibaattissa, sopusoinnussa Opus Dein hengen kanssa, kutsutaan assosiaateiksi; kuitenkin, heidän on omistauduttava konkreettisesti ja pysyvästi henkilökohtaisiin, perheensä tai ammatillisiin velvoitteisiin, mikä tavallisesti johtaa siihen, että he asuvat oman perheensä kanssa. He hoitavat kaikki nämä asiat täyttäen samalla joitakin velvollisuuksia apostolaattiin tai kasvuun Opus Deissä.
Jäsenyyden tyypit > Avustajat

Opus Dein avustajat ovat henkilöitä, jotka vaikka eivät ole Opus Dein jäseniä, tukevat toimintaa jollakin tavalla - yleensä rukoilemalla, vapaaehtoistyöllä tai tarjoamalla jotakin muita apua. Avustajien ei tarvitse olla selibaatissa tai noudattaa erityisiä vaatimuksia. Itse asiassa avustajan ei tarvitse olla edes kristitty.
Avustajat voivat osallistua Opus Dein tarjoamaan koulutus- tai hengelliseen toimintaan. Monet avustajat ovat Opus Dein jäsenten sukulaisia, ystäviä, työtovereita ja naapureita.
Myös kokonainen uskonnollinen järjestö voi tulla Opus Dein avustajaksi. Nykyään tällaisia, päivittäin Opus Dein puolesta rukoilevia yhteisöjä on satoja.
Jäseneksi hyväksymisen ehdot

Opus Dei jäsenyys vaatii jumalallisen kutsumuksen eli vocation noudattamaan Opus Dein prelatuurin ohjeita. Opus Dein johtajien ja johtajattarien on tunnistettava tämä kutsumus ennen kuin kandidaatti voidaan liittää prelatuuriin.
Liittäminen Opus Deihin tapahtuu kutsumuksen saaneen henkilön ja prelatuurin välisellä kirjallisella sopimuksella.
Liittäminen

Opus Dein jäseneksi liittämisessä noudatetaan seuraavaa menettelyä:
Jäsenyyden vaiheet: Hyväksyminen ja liittäminen

Hyväksyminen myönnetään aikaisintaan kuuden kuukauden päästä kirjallisen hakemuksen jättämisestä.
Siitä aikaisintaan yhden vuoden päästä, henkilö voidaan liittää määräaikaisesti osaksi prelatuuria  (oblaatio). Liittäminen tehdään virallisella, vuoden pituisella määräaikaisella ja molemminpuolisella sopimuksella. Tässä vaiheessa prelatuurista lähteminen ei vaadi mitään sillä määräaikainen sopimus päättyy jos jäsen ei pyydä sen jatkamista uudella vuoden määräaikaisuudella.
Aikaisintaan viiden vuoden päästä eli viidesti uusitun vuosittaisen määräaikaissopimuksen jälkeen liittäminen voidaan tehdä pysyvästi. Tämä vaihe on nimeltään Fidelity (uskollisuus) ja silloin sidotaan pysyvä side Opus Dein ja jäsenen välille.  Tämän jälkeen jos jäsen haluaa jättää prelatuurin, tarvitsee hän luvan prelaatilta.
Mikäli ennen jäsenen liittämistä numeraariksi tai assosiaatiksi, hänen ei nähdä soveltuvan sellaiseksi, saatetaan hänet kuitenkin liittää supernumeraariksi, mikäli hänellä on siihen tarvittavat edellytykset.
Sopimuksen sisältö

Prelatuurin osalta: prelatuuri on sitoutunut tarjoamaan jäsenelle  kristillistä opetusta katolisen kirkon opetuksen mukaisesti ja Opus Dein hengen mukaisesti, sekä tarjoamaan tarvittavan sielunhoidon prelatuurin pappien toimesta.
Liitettävän jäsenen osalta: liittäminen tarkoittaa pysyvää, juridista sitoutumista prelaattiin kaikessa, mikä koskee prelatuuria: pyhyyden tavoittelu arjen keskellä ja apostolaatti keskellä maailmaa. Hänen on myös noudatettava normeja, joita prelatuurissa sovelletaan ja täyttämään muut sen velvollisuudet.
Yhteenvetona; prelatuurille uskolliset  sitoutuvat tavoittelemaan pyhyyttä ja teteuttamaan lähetyskäskyä eli apostolaattia Opus Dein hengen mukaisesti. Tällaista on hengellisessä elämässä kasvaminen rukouksen ja uhrausten kautta, sakramenttien säännöllinen vastaanottaminen, prelatuurin tarjoaman korkealaatuisen kristillisen ja katolisen sekä Opus Dein henkeä koskevan opetuksen hyödyntäminen sekä osallistumalla tehtävään levittää Sanaa siten, kuten se kunkin henkilön olosuhteissa ja tilanteessa on mahdollista ja sopivaa.
Siteiden purkaminen ja "laillinen" lähtö Opus Deistä

Määräaikaisen sopimuksen lopussa side Opus Dein kanssa raukeaa. Se voi myös päättyä aiemmin, mikäli jäsen ja Opus Dein johtajat siitä sopivat. Jos lähdöstä sovitaan molemminpuolisesti, pidetään "laillisena lähtönä" ("exitus legitimus" tämän hetkisen latinankielisen sääntöjen mukaisesti). Näin tapahtuu mm. jos jäsen havaitseekin, ettei hänellä olekaan kutsumusta Opus Deihin.
Laillisesti lähtiessä päättyvät myös molemminpuoliset oikeudet ja velvollisuudet.
Epävirallinen suomennos säännöistä:
IV Luku
Jäsenten lähtö tai poisto Prelatuurista
28. § 1. Ennen määräaikaista liittämistä Prelatuuriin, (jäsen) voi jättä sitä vapaasti milloin tahansa.
§ 2. Samoin, oikeudenmukaisista ja painavista syistä voi se pätevä auktoriteetti olla ottamatta vastaan jäsenen liittymistä tai neuvoa lähteä Opus Deista. Nämä syyt ovat pääsääntöisesti Opus Dein hengen puute tai se, että henkilö ei ole sopiva Preltuurin jäsenten erityiseen apostolaattiin.
29. Määräaikaisen jäsenyyden aikana tai pysyvän liittämisen tehtyä, voidakseen vapaaehtoisesti jättää prelatuurin, hän tarvitsee luvan, jonka ainoastaan Prelaatti voi myöntää kuultuaan ensin hänen neuvostonsa ja alueen johtajia
30. § 1. Määräaikaisesti tai pysyvästi Prelatuuriin liittynyt jäsentä ei voida erottaa ilman painavia syitä. Jos kyseessä on pysyvästi liitetty jäsen, syyn pitää olla lähtöisin jäsenestä itsestään
§ 2. Huono terveydentila ei ole syy irtisanomiseen, ellei voida varmasti osoittaa, että sitä oli petollisesti pimitetty ja se on alkanut jo ennen  määräaikaista liittämistä
31. Kun on tarpeellista, irtisonomisia pitää toteuttaaLa aina suurella rakaudella. Ennen sitä voi ehdottaa jäsenelle, että hän itse lähtisi vapaaehtoisesti.
32. Kuulu Prelaattille päättää irtisanomisesta, tai omassa alueessa Vikaarille, aina kuultuan omia Neuvostoja ja esitettyään kyseiselle jäsenelle ja syyt ja annettuan hänelle mahdollisuuden vastata. Jäsentä pitää antaa ainakin kaksi varoitusta.Jäsenellä on aina oikeus valittaa päätöksestä Prelaatille tai Pyhälle Istuimelle. Jos hän valittaa päätöstä ensimmäisten 10 päivän aikana, irtisanomisen oikeudelliset seuraukset lykätään kunnes Prelaatti tai Pyhä Istuin päättävät.
33. Lailinen lähtö Opus Deistä päättää sen siteen, josta puhutaan n. 27 ja täten myös molempien osapuolten velvollisuudet ja oikeudet.
34. Sillä, joka jättää Prelatuurin tai on irtisanottu siitä, ei ole oikeutta vaatia palkiota Prelatuurille tehdyistä palveluista tai vaatia takaisin niitä lahjoituksia, jotka hän on tehnyt, riippumatta olivatko peräisin omasta työstä, perinnöistä tai muista lähteistä.
35. n. 36 mukaisesti jos joku Prelatuurin pappi haluaa lähteä siitä, sen pitää löytää piispan, joka ottaisi vastaan hänen hiippakuntaan. Jos hän jättäisin Prelatuuria ilman toisen piispan vastaanottoa, hän ei voi harjoita pappeuden virkaa ellei Vatikaani toisin päätä.
Vastuukysymykset

Yhtä kaikki, piispojen confregaatio (lat.: Congregatio pro Episcopis), ilmoittaa: "Opus Dein prelatuuriin liitetyt maallikot pysyvät edelleen uskollisena kotipaikkansa hiippakunnalleen ja ovat siksi hiippakunnan piispan lainkäyttövallan ja kaikkiin tavallisiin uskovaisiin säädettävän kirkkolain alla".
Pajukosken tuulivoimapuisto 1

| Pajukosken tuulivoimapuisto 1 |
| --- | --- |
Valtio:  Suomi
Sijainti:  Ylivieska
Koordinaatit:  63°59′49″N, 24°32′35″E
Rakentaminen alkoi:  2014 
Valmistunut:  2015 
Kustannus:  50 miljoonaa € 
Perustaja:  TM Voima Oy
Rakennuttaja:  Taalerienergia
Omistaja:  Taaleri Energia & German Reconcept GmbH 
Operaattori:  Taaleri Energia
Tuulivoimapuisto
Tyyppi:  maatuulivoimalaitos
Puistojännite:  33 kV 
Liittymisjännite:  110 kV 
Korkeus:  88–107 m 
Pinta-ala:  2,2 km² 
Tuulivoimalat:  9 × Vestas V126 (3,3 MW) 
Kapasiteetti:  29,7 MW  
Vuosituotanto:  97 GWh 
 fiPajukosken tuulivoimapuisto 1 
Pajukosken tuulivoimapuisto on Pohjois-Pohjanmaalla Ylivieskan Pajukosken metsäalueella sijaitseva tuulivoimapuisto, jossa toimii 9 tuulivoimalaitosta. Niiden kokonaiskapasiteetti on 30 megawattia ja vuosituotanto on noin 97 gigawattituntia . Tuulivoimapuiston on rakentanut ja sen omistaa Taaleritehdas ja German Reconcept GmbH. Tuulipuiston operaattori on Taaleri Energia.
Ylivieskaan ollaan toteuttamassa TM-Voiman vetämänä toinenkin tuulivoimapuisto, jonka nimi olisi Pajukosken tuulivoimapuisto 2.
Yleistä

Tuulivoimapuisto sijaitsee Ylivieskan ja Sievin välisen kantatien 63 varressa noin 8 kilometriä Ylivieskan kirkolta ja 10 kilometriä Sievin kirkolta. Voimala-alue on asumatonta ja soistunutta metsäaluetta. Tuulipuiston pituus on 3,8 kilometriä, leveys 1,2 kilometriä, ja kaikki voimalaitokset sisällensä sulkevan alueen pinta-ala on 2,2 neliökilometriä. Tuulipuistoksi kaavoitetun alueen pinta-ala on 8,5 neliökilometriä.
Tuulivoimalaitokset ovat tanskalaisen Vestaksen valmistamaa V126-mallia, jonka napakorkeus on 127 metriä , tuuliturbiinin halkaisija 126 metriä, ja jonka kapasiteetti on 3,3 megawattia. Voimalat sijaitsevat 88–107 metrin korkeudella mpy.
Voimaloiden tuottama sähkö johdetaan voimala-alueen sisällä sekä alueen itäpuolella 15 kilometrin päässä sijaitsevalle Uusnivalan sähköasemalle 33 kilovoltin jännitteellä maakaapeleissa. Sieltä tuotettu sähkö nostetaan 110 kilovolttiin ja siirretään liityntäkaapelilla kantaverkkoon.
Historiaa > Suunnittelu

TM Voima Oy teki Ylivieskan kaupungille aloitteen tuulivoimapuiston osayleiskaavan laatimiseksi, jonka laatimisen tekninen lautakunta hyväksyi helmikuussa 2013. Maakunnan vaihemaakuntakaavassa on tämän voimala-alueen itäpuolella tuulivoimalaitoksille tehty varauma. Laaditun osayleiskaavan hyväksyi kaupunginhallitus joulukuussa 2013, jolloin se sai lainvoiman tammikuussa 2014. Osayleiskaavassa oli voimaloille asetettu 210 metrin enimmäiskorkeus. Osayleiskaavassa voimaloiden sijoittelu oli erilainen verrattuna toteutumaan. Siinä voimala-alueita oli kaksi, jonka erillisessä alueessa Kauhanevan lounaispuolella oli kaksi voimalaa. Toteutuneessa ratkaisussa kaikki voimalaitokset sijaitsevat Kauhanevan luoteispuolella.
Taaleritehdas perusti rahaston Taaleri Tuulitehdas II toukokuussa 2014, johon sijoitettiin vuoden aikana 84 miljoonaa euroa. Tämän rahaston varoilla rakennettiin Pajukoskelle tuulipuisto. Taaleri Energialle omistajaksi on merkitty seitsemän tuulivoimalaitosta ja rahaston suurimmalle sijoittajalle Reconceptille kaksi.
Historiaa > Rakentaminen

Rakentaminen aloitettiin vuonna 2014 . Elokuussa 2015 käynnistettiin ensimmäinen tuulivoimalaitos testivaiheeseen, syyskuussa niitä toimi jo seitsemän ja lokakuussa olivat kaikki toiminnassa. Syyskuun loppupuolella oli kaupunginhallitus tulossa tuulivoimapuistoon vierailulle. Tuulivoimapuisto valmistui syksyllä 2015 . Sen rakennuskustannukset olivat 50 miljoonaa euroa.
Aiheesta muualla

Simunaniemi, Aki: Ylivieska Pajukoski tuulivoimalat (video), YouTube
Pete Namlook

| Peter Kuhlmann |
| --- | --- |

Henkilötiedot
Syntynyt: 25. marraskuuta 1960 Frankfurt, Saksa
Kuollut: 8. marraskuuta 2012 (51 vuotta)
Ammatti:  DJ, musiikkituottaja
Muusikko
Taiteilijanimi:  Pete Namlook
Tyylilajit:  elektroninen musiikki, ambient
Levy-yhtiöt:  FAX +49-69/450464
Aiheesta muualla
www.namlook.de
  [ Muokkaa Wikidatassa ] [ ohje ]  
Pete Namlook, (oik. Peter Kuhlmann; 25. marraskuuta 1960 Frankfurt – 8. marraskuuta 2012) oli saksalainen muusikko ja tuottaja, joka työskenteli pääasiassa elektronisen musiikin parissa. Hänen perustamansa FAX +49-69/450464 -levymerkki on julkaissut useiden ambient- ja elektronisten artistien levyjä.
Kuhlmann teki uransa aikana kymmeniä albumeita, ollen yksi 1990-luvun tuotteliampia elektronisia muusikoita. Monet hänen levyistään on tehty yhteistyössä muiden artistien kanssa, joista nimekkäimpiä ovat olleet muun muassa Richie Hawtin, Tetsu Inoue, Bill Laswell ja Klaus Schulze. Musiikkikriitikot ovat suhtautuneet useisiin tuotoksiin ristiriitaisesti; Kuhlmannin tuotanto on niin laaja, että häntä on arvosteltu laadun korvaamisesta määrällä.
Kuhlmann opiskeli musiikin teoriaa Frankfurtin Goethe-yliopistossa. 1980-luvulla hän toimi muun muassa Romantic Warrior -nimisessä yhtyeessä. Fax-levymerkki perustettiin vuonna 1992, erityisesti uusien ambient-kykyjen löytämistä ja promotoimista varten. Samoihin aikoihin Kuhlmann otti käyttöön taiteilijanimensä Namlook (hänen sukunimensä käänteisesti) ja teki myös ensimmäisen albuminsa.
Kuhlmann menehtyi toistaiseksi tuntemattomista syistä 8. marraskuuta 2012.
Aiheesta muualla

Fax-levymerkin sivut (englanniksi)
Pete Namlook Myspacessa (englanniksi)
Pete Namlook Discogs-sivustolla (englanniksi)
Peugeot 9X8

| Peugeot 9X8 |
| --- | --- |
 Peugeot 9X8 Spa-Francorchampsin radalla.
Yleiset tiedot
Luokka:  Hypercar
Talli:   Peugeot TotalEnergies
Teknisiä tietoja
Renkaat:  M Michelin
Polttoaine:  TotalEnergies
Kilpailuhistoria
Debyytti:  Monzan 6 tunnin ajo 2022
Peugeot 9X8 on ranskalaisen Peugeotin valmistama Hypercar-luokituksen mukainen kilpa-auto, jolla se on kilpaillut FIA World Endurance Championship -sarjassa vuodesta 2022 lähtien.
Peugeot esitteli 25. maaliskuuta 2024 päivitetyn version 9X8-autosta, jossa oli takaspoileri, koska edellinen 9X8-versio osoittautui kilpailukyvyttömäksi.
Peugeot 9X8 vuoden 2023 Le Mansin 24 tunnin ajossa.
Aiheesta muualla

Kuvia tai muita tiedostoja aiheesta Peugeot 9X8 Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Peugeot 9X8
Käännös suomeksi
Paphiopedilum villosum

| Paphiopedilum villosum |
| --- | --- |
 Paphiopedilum villosum var. annamense
Uhanalaisuusluokitus
 Vaarantunut  
  
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Yksisirkkaiset Liliopsida
Lahko::  Asparagales
Heimo::  Kämmekkäkasvit Orchidaceae
Alaheimo::  Tikankonttikasvit Cypripedioideae
Tribus::  Cypripedieae
Alatribus::  Paphiopedilinae
Suku::  Venuksenkengät Paphiopedilum
Laji::  villosum
Kaksiosainen nimi
 Paphiopedilum villosum  (Lindl.) Stein (1892) 
Muunnokset
 var. annamense Rolfe  var. boxallii (Rchb.f.) Pfitzer  var. densissimum (Z.J.Liu & S.C.Chen) Z.J.Liu & S.C.Chen  var. laichaunum N.S.Hai & N.H.Tuan  var. villosum 
Katso myös
   Paphiopedilum villosum Wikispeciesissä   Paphiopedilum villosum Commonsissa 
Infobox OKNimi-testi OKIUCN-testi OK: 
Paphiopedilum villosum on Kaakkois-Aasiassa kasvava venuksenkenkiin kuuluva kämmekkälaji.
Historia

P. villosumin löysi Thomas Lobb Burmasta vuonna 1853 ja lajia viljelivät ensimmäisinä Veicht poikineen. Lajin kuvasi Lindley vuonna 1854.
Kuvaus

P. villosum on ryppäittäin kasvava venuksenkenkä. 14-42 cm pitkiä ja 2-4 cm leveitä lehtiä on neljästä viiteen kappaletta. Väritys on päältä vaaleanvihreä, alta tyvestä violettipilkkuinen. Kukkavana on 7-24 cm pitkä, pitkän pehmeän valkoisen karvan peittämä, ja väriltään violetti vihrein pilkuin. Kukkavanan kärkeen kehittyy yksi kukka, joka on 7-14 cm leveä. Laji kukkii huhtikuusta toukokuuhun.
Elinympäristö ja hoito

P. villosum kasvaa puolivarjossa suurten puiden 10-15 metrin korkeudessa olevissa happamissa humustaskuissa, joskus silikaattikivien humuksen täyttämissä syvennyksissä. Lajin kasvualue on 1400-2000 metrin korkeudella. Lajin luontainen levinneisyysalue ulottuu itäisimmän Intian, Pohjois-Myanmarin, Etelä-Kiinan, Koillis-Thaimaan, koko Laosin, Itä-Kambodžan ja Vietnamin länsiosan alueelle. Alueen lämpötila vaihtelee 8 ja 19 celsiusasteen välillä. Ilmasto on talvisin kohtalaisen kostea, kesäisin kostea.